钦定古今图书集成/明伦汇编/氏族典/第615卷 > 《凌迪知万姓统谱》 > 叔孙俊
## 钦定古今图书集成/明伦汇编/氏族典/第615卷 > 《凌迪知万姓统谱》 > 叔孙俊

按《魏书叔孙建传》：“建长子俊，字丑归，少聪敏。年十五，
内侍左右。性谨密，初无过行。以便弓马转为猎郎。太
祖崩，清河王绍闭宫门，俊归太宗，以为爪牙。太宗即
位，赐爵安城公。朱提王悦怀刃入禁中，将为大逆，俊
觉悦举动有异，便引手掣之，乃于悦怀中得两刃匕
首，遂杀之。性平正柔和，未尝有喜怒之色。忠笃爱厚”，
不谄上抑下。每奉诏宣外，必告示殷勤。泰常元年卒，
时年二十八。赠安城王，谥孝元。子蒲袭爵。